**ՀԱՅՏԱՐԱՐՈՒԹՅՈՒՆ**

**հրավերի պարզաբանման մասին**

### Հայտարարության սույն տեքստը հաստատված է գնահատող հանձնաժողովի

###  2024 թվականի հոկտեմբերի 7-ի թիվ 1 որոշմամբ և հրապարակվում է

### «Գնումների մասին» ՀՀ օրենքի 29-րդ հոդվածի համաձայն

### Ընթացակարգի ծածկագիրը ՀԽԳՀ-ԵՄԾՁԲ-24/1

**Հայաստանի խաղողագործության և գինեգործության հիմնադրամի** կարիքների համար **գյուղատնտեսական (խաղողի) արժեշղթայի կառավարման համակարգի ներդրման ծառայությունների ձեռքբերման նպատակով** կազմակերպված «**ՀԽԳՀ-ԵՄԾՁԲ-24/1**» ծածկագրով գնման ընթացակարգի գնահատող հանձնաժողովը ստորև ներկայացնում է նույն ծածկագրով 2-րդ փուլի հրավերի վերաբերյալ 02.10.2024թ․և 03․10․2024թ․ ստացված հարցադրումները և դրա վերաբերյալ 08․10․2024թ. տրամադրված պարզաբանումը`

Հարց 1

1. Պարտադի՞ր է արդյոք օգտագործել ԷՆ-ում արդեն իսկ ներդրված ԱԹՀ-ն (GIS): Եթե այո, ապա արդյոք ԷՆ-ն աջակցում է իրենց կորպորատիվ բաժանորդագրությունը, և եթե այո, ապա ո՞ր տարբերակը (տեխնիկական բնութագիր և ենթակառուցվածքներ):

Պատասխան 1

Համակարգի տեղադրման վերաբերյալ որոշումը կկայացվի համակարգի մշակման ընթացքում՝ փաստացի կատարողի հետ։ Համակարգը տեղադրվելու է ՀՀ կառավարության Էլեկտրոնային կառավարման ենթակառուցվածքների ներդրման գրասենյակում (ԷԿԵՆԳ) կամ ԷՆ տվյալների կենտրոնում: Բացի այդ, համակարգը պետք է հարմարեցված լինի ամպային միջավայրում աշխատելու համար (cloud ready solution)։

Հարց 2

1. FR-04. Արդյո՞ք պահանջվում է նախագծումը իրականացնել Google Maps-ի վրա, թե նպատակը տվյալների նախագծումն է բարձր լուծաչափով արբանյակային պատկերների վրա (high resolution satellite imagery), ինչպիսիք են ArcGIS Imagery basemap-ը կամ Mapbox-ը:

Պատասխան 2

Տարածական տվյալների հավաքագրման և թարմացման օժանդակ տվյալները (պատկերները) կարող են լինել տարբեր աղբյուրներից: GIS բաղադրիչը պետք է ներառի արբանյակային պատկերներ, ինչպես նաև օրթոֆոտոքարտեզներ (անօդաչու թռչող սարքից ստացված պատկերներ) ցուցադրելու հնարավորությունը նույն ռեֆերենտ կոորդինատային համակարգում: Կարևոր է նաև, որ GIS բաղադրիչը ապահովի մուտք Google-ի պատկերներին կամ ArcGIS-ի բազային քարտեզների պատկերներին:

Հարց 3

1. GIS-01. Արդյո՞ք տվյալներին անհրաժեշտ կլինի մուտք գործել GIS Desktop հավելվածից, ինչպես ArcGIS Pro կամ QGIS-ի դեպքում, թե բոլոր խմբագրումները պետք է կատարվեն վեբ հավելվածի միջոցով:

Պատասխան 3

Տվյալները պետք է խմբագրվեն վեբ հավելվածի միջոցով, սակայն հավելվածը պետք է ներառի տարածական և տեքստային ատրիբուտները արտահանելու հնարավորություն այն ձևաչափով, որը կարող է վերբեռնվել GIS Desktop հավելվածում:

Հարց 4

1. GIS-11. Քանի որ այն իրենից ներկայացնում է պատվիրատուին պատկանող, այսպես կոչված proprietary ֆորմատ, արդյոք այս դեպքում պահանջվում է ունենալ ECW ձևաչափի հնարավորություն, թե ընդունելի են համանման բարձր սեղմման (high compression) ձևաչափերը:

Պատասխան 4

Համանման ձևաչափերը ընդունելի են այնքան ժամանակ, քանի դեռ դրանք ունեն նույն բնութագրերը, ինչ ECW-ն, մասնավորապես՝ կապված սեղմման հարաբերակցության (compression ratio), որակի (quality), ցուցադրման արագության (speed of display), ծրագրային ապահովման հետ համադրելիության (software combability), ինչպես նաև համապատասխան կոորդինատային համակարգում պատկերը արտապատկերելու հնարավորությամբ:

Հարց 5

1. TECH-13. Ի՞նչ ձևաչափով է Կադաստրի կոմիտեն տրամադրելու հողամասերի վերաբերյալ տվյալները (WFS, WMS կամ GIS ֆայլեր):

Պատասխան 5

Համաձայն «Տարածական տվյալների մասին» ՀՀ օրենքի Հոդված 25-ի 4-րդ կետի Լիազոր մարմինն ազգային տարածական տվյալների ենթակառուցվածքի բազային տարածական տվյալների հասանելիությունն առցանց քարտեզագրական ծառայության (Օ Ջի Սի Վի Ֆի Էս, Վի Սի Էս, Վի Էմ Էս (OGC WFS, WCS, WMS)) միջոցով սույն օրենքի 19-րդ հոդվածով նախատեսված մարմինների համար ապահովում է անվճար: Սակայն, այս հարցին կպատասխանենք ավելի մանրամասն համակարգի իմպլեմենտացիոն աշխատանքների ընթացքում, երբ կլինեն հստակ համագործակցության պայմանները։

Հարց 6

1. Ինչ տեսակի ԱՏՀ (GIS) հաշվետվություններ են պահանջվում: Խնդրում ենք, ներկայացնել օրինակներ:

Պատասխան 6

ToR-ում թվարկված հաշվետվություններից (REP 15, 16, 17 և 18) բացի՝ ստորև թվարկված են GIS հաշվետվությունների որոշ օրինակներ.

ա) Հոողակտորների պոլիգոնների (vineyard parcel) պատկերի և տարածական տվյալների քարտեզ (օգտագործողը պետք է կարողանա ընտրել պատկերը) և արտահանել այն որպես pdf ֆայլ։

բ) Քարտեզը, որը պարունակում է տվյալ անձի հետ կապված բոլոր տարածական տվյալները նույն վարչական միավորի սահմաններում՝ ամենացածր վարչական մակարդակում, անհրաժեշտության դեպքում կարելի է կազմել տարածական տվյալների ֆիլտրումով՝ ատրիբուտների հիման վրա, որոնք պետք է ցուցադրվեն էկրանին։

գ) Քարտեզ` բոլոր տարածական տվյալներով (land parcels)՝ խմբավորված ըստ հողօգտագործման և վարչական միավորի՝ վիզուալիզացիայի համար, և պետք է հնարավոր լինի արտահանել տարածական տվյալները shapefile ձևաչափով՝ տեքստային ատրիբուտներով (տարածք, հողօգտագործում (խաղողի այգի կամ այլ մշակաբույս), պոլիգոնի նույնականացման ծածկագրով, տարածական տվյալին կցված անձի նույնակականցման համարով։ Ատրիբուտները կորոշվեն ծրագրի ներդրման փուլում։

Հարց 7

1. Կադաստրային միավորը իրենից ներկայացնում է հողամաս թե՞ խաղողի այգի:

Պատասխան 7

Համաձայն «Գույքի նկատմամբ իրավունքների պետական գրանցման մասին» ՀՀ օրենքի անշարժ գույքի միավորը (կադաստրային միավորը) կադաստրային քարտեզում առանձին ծածկագրով ուրվագծված և համարակալված հողամաս, շենք կամ շինություն է։ Այս պարագայում կադաստրային միավորը իրենից կարող է ներկայացնել ինչպես հողամաս, այնպես էլ` ամբողջական խաղողի այգի կամ այգու մի մաս։

Հարց 8

1. Հնարավո՞ր է, որ խաղողի այգին բաղկացած լինի երկու ոչ հարակից հողատարածքներից, օրինակ՝ մեկը Լոռի, մյուսը՝ Շիրակի մարզում։

Պատասխան 8

Նույն ֆերմերը կարող է ունենալ ինչպես հարակից հողատարածքներ մեկ մարզում, այնպես էլ ոչ հարակից հողատարածքներ՝ նույն մարզում կամ տարբեր մարզերում։

Հարց 9

1. Հնարավո՞ր է հողամասը կապել բազմաթիվ պոլիգոնների հետ:

Պատասխան 9

Մեկ խաղողի այգին կարող է ներկայացված լինել մի քանի պոլիգոնների տեսքով (օրինակ՝ ToR, Պատկեր 7. ԱՏՀ /GIS/ պոլիգոնների օրինակ)։

Հարց 10

1. Ո՞վ է տրամադրելու Հայաստանի բոլոր պատկերային տվյալները (shape ֆայլերը) բոլոր մակարդակների համար (մարզ, համայնք, թաղամաս, բաժին): Եթե կադաստրը, ապա արդյո՞ք կտրամադրի դրանք անվճար։ Եթե ոչ, ո՞վ է պատասխանատու այս ծառայությունների վճարման համար:

Պատասխան 10

Կարևոր է, որ համակակարգն ունենա փոխգործելիության հնարավորություն և համապատասխան գործիքակազմ Կադաստրի կոմիտեի գեոպորտալից անհրաժեշտ ինֆորմացիա ստանալու համար (մարզ, համայնք, թաղամաս և այլն)։ Բացի այդ Հիմնադրամն ունի պատկերներ, որոնք պետք է վերբեռնվեն և ցուցադրվեն որպես շերտ, ինչպես նաև պետք է հնարավոր լինի ցուցադրել պատկերներ այլ աղբյուրներից, ինչպիսիք են google maps կամ ArcGIS բազային պատկերները՝ ապահովելու տարածքի ամբողջական ծածկույթը տվյալների թարմացման համար: Ծրագրի իրականացման ընթացքում տվյալների փոխանակումը տեղի կունենա համաձայն ՀՀ ԷՆ և Կադաստրի կոմիտեի համագործակցության շրջանակներում։

Հարց 11

1. FV11. Ըստ պահանջների խաղողի այգին կարող է ունենալ մեկից ավել ակտիվ  ֆերմերներ: Սակայն այս պահանջում նշված է, որ միայն մեկը կարող է լինել:

Միգուցե նկատի եք ունեցե՞լ, որ առնվազն մեկ ակտիվ ֆերմեր պետք է լինի:

Պատասխան 11

FV-10-ում նկարագրված է, թե խաղողի այգու հետ կապվող ֆերմերը ինչպիսի դերեր կարող է ունենալ։ Օրինակ՝ խաղողի այգին կարող է ունենալ մեկ կամ մի քանի սեփականատերեր, սակայն միայն մեկ ակտիվ հողօգտագործող, որը կարող է լինել ինչպես սեփականատերը, այնպես էլ՝ այլ անձ։

Հարց 12․

Արդյո՞ք տեխնիկական առաջարկին պետք է կցենք նաև հիմնական փորձագետների ինքնակենսագրությունները:

Պատասխան 12

Հիմնական փորձագետների ինքնակենսագրությունների ներկայացումը հրավերի պահանջ չէ և չի ներառվում պարտադիր ներկայացվող փաստաթղթերի ցանկում։ Դրանք կարող են ներկայացվել ըստ մասնակցի հայեցողությամբ։

Հարց 13․

Հրավերի ՄԱՍ II-ի 2.3-րդ կետում ասվում է, որ մասնակիցը պետք է ներկայացնի նաև գյուղատնտեսական (խաղողի) արժեշղթայի կառավարման համակարգի ցուցադրական (demo) հայերեն տարբերակը, սակայն նախորդ պարզաբանումներում դուք պատասխանել եք, որ ներկայացնի առանց նախապես ձայնագրված կամ պատրաստված (PPT, PDF, Word և այլն) այլ ձևաչափի նյութերի։ Այսպիսով, դուք հաստատո՞ւմ եք, որ մենք չպետք է հայտի հետ ներկայացնենք ցուցադրման վերաբերյալ որևէ փաստաթուղթ:

Պատասխան 13

Այո հաստատում ենք, որ demo ի վերաբերյալ ոչ մի փաստատուղթ պետք չէ ներկայացնել։

Հարց 14․

Քանի որ մենք պետք է ներկայացնենք ցուցադրությունը ձեր տարածքում, կարո՞ղ եք հաստատել, որ մենք կարող ենք ֆիզիկապես ձեռքով ներկայացնել հայտի փաթեթը այս հասցեով՝ Մ. Մկրտչյան 5, 823 սենյակ։

Պատասխան 14

Այո, հաստատում ենք, որ մասնակիցը կարող է 2-րդ փուլի հայտը ֆիզիկապես ներկայացնել ձեռքով՝ ոչ ուշ, քան 2024 թվականի հոկտեմբերի 21-ին, ժամը 12:00-ին, Մ. Մկրտչյան 5, 823 սենյակ հասցեով։ Մասնակիցը 2-րդ փուլի հայտը պետք է պատրաստի հրավերի II մասի 3-րդ կետով (ՀԱՅՏԸ ՊԱՏՐԱՍՏԵԼՈՒ ԿԱՐԳԸ) սահմանված կարգով։

Սույն հայտարարության հետ կապված լրացուցիչ տեղեկություններ ստանալու համար կարող եք դիմել **ՀԽԳՀ-ԵՄԾՁԲ-24/1** ծածկագրով գնահատող հանձնաժողովի քարտուղար Ն․Մկրտչյանին:

Հեռախոս՝ 095 89 69 30։

Էլեկոտրանային փոստ՝ Էլ.փոստ` **gnumner@vwfa.am**

**ՀԽԳՀ-ԵՄԾՁԲ-24/1** ծածկագրով գնման ընթացակարգի գնահատող հանձնաժողով